రెపో రేటు తగ్గింపుపై పెరిగిన ఆశలుముంబై: పరపతి, ద్రవ్య విధాన సమీక్ష కోసం ఆర్బిఐ ద్రవ్య విధాన కమిటీ (ఎంపిసి) మరోసారి సమావేశమైంది. రెండు రోజుల పాటు జరిగే ఈ సమావేశం మంగళవారం ప్రారంభమైంది. దేశం లో వడ్డీ రేట్ల పోకడలను నిర్ణయించే కీలకమైన రెపో రేటుపై ఈ కమిటీ బుధవరం తన నిర్ణయాన్ని ప్రకటించనుంది. ఈ సమీక్షా సమావేశంపై ప్రభుత్వంతో పాటు పారిశ్రామిక వర్గాలు, స్టాక్ మార్కెట్ వర్గాలు చాలా ఆశలు పెట్టుకున్నాయి. నిధుల సరఫరా పుష్కలంగా ఉన్నందున ఆర్థిక వ్యవస్థకు మరింత ఊతం ఇచ్చేందుకు వీలుగా కనీసం ఈ సారైనా ఆర్బిఐ రెపో రేటును పావు శాతం నుంచి అర శాతమైనా తగ్గించాలనే డిమాండ్ వినిపిస్తోంది. బ్యాంకర్లు కూడా ఇందుకు మద్దతు తెలుపుతున్నారు. దేశంలో ధరల పరిస్థితి మెరుగుపడినందున కనీసం ఈ సారైనా కీలకమైన రెపో రేటును పావు శాతం తగ్గించాలని కోరారు. ఆర్బిఐ నుంచి బ్యాంకులు తీసుకునే అప్పులపై బ్యాంకులు చెల్లించే రెపో రేటు ప్రస్తుతం 6.25 శాతంగా ఉంది.  ఎంపిసి సభ్యుడైన రవీంద్ర ధొలాకియా కూడా దీనికి మద్దతు పలకడంతో బుధవారం వెలవడే పరపతి సమీక్షలో తప్పకుండా రెపో తగ్గింపు ఉంటుందని పారిశ్రామిక, స్టాక్ మార్కెట్ వర్గాలు కొండంత ఆశతో ఉన్నాయి.
repo retu taggimpupai perigina aasalumumbai: parapati, dravya vidhaana sameeksha kosam arbi dravya vidhaana commity (empisi) marosari samavesamaindi. rendu rojula paatu jarige ee samavesam mangalavaaram praarambhamaindi. desham loo vaddi retla pokadalanu nirnayinche keelakamaina repo retupai ee commity budhavaram tana nirnayaanni prakatinchanundi. ee sameeksha samavesampai prabhutvamto paatu paarisraamika vargaalu, stack market vargaalu chala aasalu pettukunnaayi. nidhula sarafara pushkalamgaa unnanduna aardhika vyavasthaku marinta ootham ichenduku veelugaa kaneesam ee saraina arbi repo retunu paavu saatam nunchi ara saatamainaa tagginchaalane demand vinipistondi. byankarlu kuudaa induku maddatu teluputunnaru. desamlo dharala paristhiti merugupadinanduna kaneesam ee saraina keelakamaina repo retunu paavu saatam tagginchaalani koraru. arbi nunchi byaankulu teesukune appulapai byaankulu chellinche repo retu prastutam 6.25 saatamgaa undi.  empisi sabhyudaina ravindra dholakia kuudaa deeniki maddatu palakadamtho budhavaaram velavade parapati sameekshalo tappakunda repo taggimpu untundani paarisraamika, stack market vargaalu kondanta aasato unnaayi.